હાલમાં દેશમાં અબકી બાર મોદી સરકાર, અબ અચ્છે દિન આને વાલે હૈ જેવા નારા વચ્ચે ગુજરાતના મુખ્યપ્રધાન અને ભા.જ.પ ના વડાપ્રધાન પદના ઉમેદવાર પોતે પછાત જાતિના ઉમેદવાર તરીકે પછાત કાર્ડ વાપરીને પોતે રાજકીય અસ્પૃશ્તાનો ભોગ બન્યા હોવાનું વારંવાર કબુલે છે. પણ રાજ્યમાં દલિતો ડગલેને પગલે અસ્પૃશ્યતાનો ભોગ બને છે તેના માટે ક્યારેય નિવેદન આપતા નથી. તેમજ અસ્પૃશ્યતા નાબુદી અંગે બનેલ અત્યાચાર ધારાનો કડક અમલ કરવામાં નિષ્ફળ પુરવાર થયા છે.